Luis Enrike “Barselona” futbolchilarini tushkunlikka tushmasdan, qolgan ikki sovrinni qo‘lga kiritishga chaqirdi

“Barselona” bosh murabbiyi Luis Enrike jamoaning navbatdagi mashg‘uloti vaqtida futbolchilar bilan gaplashib oldi, deb xabar berdi “Uff.uz”.

Murabbiy shogirdlarini Yevropa Chempionlar Ligasi chorak finalida ikki o‘yin natijasiga ko‘ra (2:1, 0:2) “Atletiko”dan uchralgan mag‘lubiyatdan ruhan tushkunlikka tushmaslikka va mavsumda qolgan ikki musobaqada g‘olib chiqishga chaqirdi.
“Biz hali ikki sovrinni qo‘lga kiritishimiz mumkin va buning uchun qo‘limizdan kelgan barcha ishni qilish kerak”, — dedi ispaniyalik murabbiy.
Qayd etish joiz, kataloniyaliklar Ispaniya chempionati va Ispaniya Kubogi g‘olibligi uchun kurashni davom ettiradi.